Nygift brud dyttet ektemannen utfor stup
Dramaet fant sted i Glacier National Park i Montana i juli i fjor, bare åtte dager etter at 22 år gamle Jordan Linn Graham hadde giftet seg med 25 år gamle Cody Lee Johnson. Under et besøk i den populære nasjonalparken dyttet Graham ham utfor en klippe. Da han senere ble meldt savnet, hevdet hun at hun ikke ante hva som hadde skjedd med ham. Graham opprettet deretter en falsk epost-konto, der hun utga seg for å være en venn av ektemannen og fortalte at han hadde dratt på heisatur med kamerater. Politiet fattet imidlertid mistanke og innledet etterforskning. Graham viklet seg inn i et nett av løgner, men til venner hadde hun tidligere fortalte hvordan hun angret på hele ekteskapet. Beklaget ikke I desember la hun endelig kortene på bordet og ledet politifolkene til stedet der hun hadde dyttet mannen utfor. Siden Graham tilsto drapet, slapp hun livsvarig fengsel. Dommen lyder i stedet på 30 år bak murene, uten mulighet til prøveløslatelse. - Jeg satt og ventet på at hun skulle beklage drapet på mannen, men hun gjorde aldri det, konstaterte dommeren Donald Molloy.
En nygift brud, som etter få dagers ekteskap dyttet mannen utfor et stup i Montana i USA, må tilbringe de neste 30 årene bak fengselsmurene.